
Dette er et hus som det ikke finnes maken til på jordens overflate. (De som påstår at det finnes et liknende i Egypt, lyver.) Overfor baktalerne innrømmer jeg likevel at det ikke finnes et eneste møbel i huset.

En annen latterlig påstand er at jeg, Asterión, skulle være en fange. Trenger jeg å gjenta at det ikke forekommer en stengt port, og legge til at det ikke finnes en eneste lås? For øvrig har jeg en gang sent på ettermiddagen trådt ut på gaten.

Jorge Luis Borges

